چین آمریکا اوچون ایندییه قدر گؤرولممیش تهدیددیر.
آخار. آذ خبر وئریر کی، بونو سناتدا چیخیشی زامانی آمریکالی سناتور مارک روبیو سؤیلهییب.
«دوشونمورم کی، ۲۴۰ ایللیک تاریخیمیز عرضینده بیزیم اؤلکه بو قدر گوجو و میقیاسی اولان پوتنسیال دوشمنله توققوشوب. چین آمریکانین لیدرلیینی الیندن آلماق ایستییر و بیز سسیز قالمامالیییق»، – دئیه او بیلدیریب.
آمریکا فدرال تحقیقاتلار بوروسونون رهبری کریستوفر ری ده دئییب کی، چین آکتیو شکیلده آمریکانی گلوبال لیدر ایستاتوسوندان محروم ائتمهیه چالیشیر. اونون سؤزلرینه گؤره، چین بو ایشده اؤزونون آمریکا تحصیل سیستمیندهکی و علمی ایدارهلریندهکی خفییهلریندن ایستیفاده ائدیر:
«بیز بوتون اؤلکهنین آکادمیک دایرهلرینده غیری-عنعنوی اینفورماسییا توپلاییجیلاریندان (عالیم، پروفسور و طلبه) ایستیفاده ائدیلدیینی موشاهیده ائدیریک. بو حال تکجه بؤیوک یوخ، هم ده کیچیک شهرلرده ده گؤرونور. چین خفییهلری علمی جمعیتلرین آچیقلیغیندان یارارلانیرلار کی، لازیملی منبعلری الده ائتسینلر. بو، تکجه آمریکا دؤولتی اوچون یوخ، بوتون دونیا ایجتیمایتی اوچون تهلوکهلیدیر و بو، جوابسیز قالمامالیدیر».
azb_Arab azb_Arab azb_Arab azb_Arab azb_Arab